b'\n_START_ARTICLE_\nMehko tkivo\n_START_PARAGRAPH_\nMehka tkiva so v anatomiji tkiva, ki povezujejo, obdajajo organe ali jim dajejo oporo in niso kostnina. Vklju\xc4\x8dujejo kite, vezi (ligamente), mi\xc5\xa1i\xc4\x8dne ovojnice, ko\xc5\xbeo, fibrozno tkivo, ma\xc5\xa1\xc4\x8devje in sinovijske membrane (ki spadajo med veziva) ter mi\xc5\xa1i\xc4\x8dnino, \xc5\xbeiv\xc4\x8dnino in krvne \xc5\xbeile (ki niso veziva)._NEWLINE_V\xc4\x8dasih jih opredelimo tudi s tem, kar niso: mehka tkiva so neepitelijska, ekstraskeletna mezenhimska tkiva, brez retikuloendotelijskega sistema in glije.\n_START_SECTION_\nZgradba\n_START_PARAGRAPH_\nZna\xc4\x8dilne sestavine znotraj zunajceli\xc4\x8dnega matriksa mehkih tkiv so kolagen, elastin in osnovna snov. Zaradi slednje so mehka tkiva po navadi zelo dobro hidrirana. Najpogostnej\xc5\xa1e celice so fibroblasti, ki so odgovorni za tvorbo vlaken in osnovne snovi. To vlogo lahko prevzamejo tudi razli\xc4\x8dice fibroblastov, kot so hondroblasti.'